Piarres Aintziart

Piarres Aintziart (Heleta, Nafarroa Beherea, 1937ko maiatzaren 26a - ) euskal idazlea da.

 Biografia 
Heleta Kaminoan jaioa, ikasketak Baionako Apezpikutegian eta Uztaritzeko Seminario Ttipian egin zituen; gero Paris aldera joan zen hiru urtez, misiolarigai. Aljeriako Independentziaren Gerraren esperientzia bizi izan zuen. Erromara Teologia ikastera joatekoa zenean utzi zuen apaiz bihurtzearen bidea; erlijioa eta elizaren gaineko eztabaida oso presente egon da bere lanetan eta horrez gain Joxe Arregi Olaizolak koordinatutako Jainkoaz galdezka. 40 euskal idazleren erantzunak liburuan parte hartu zuen.Liburua Alberdaniaren webgunean. Bordeleko unibertsitatean ikasi zuen eta Orthezera joan zen hango bi lizeoetan Filosofia irakastera.

Euskaltzalea, zenbait elkarte eta ekimenetan esku hartu du: Orthezeko lizeoetan euskara eskolak ematen, UZEIn filosofia gaiak lantzen, IKAS pedagogia zentruko bulegoan, UEUk ateratako Filosofiako Gidan partaide... 2004an Euskaltzaleen Biltzarraren lehendakari izendatu zuten eta Gillermo Etxebarria eta Henri Duhaurekin batera elkartearen historia idazten ibili da.Euskaltzaleen Biltzarraren historiaren bigarren zatia EKEren webgunean. Euskal komunitate zientifikoaren Inguma datu-basean, berak idatzitako 7 lan azaltzen dira.Piarres Aintziarten produkzioa Inguma datu-basearen arabera (7 produktu)

Bi haurren aita da.

 Lanak 
 Nobela 
 Azken apeza (2005, Elkar)

 Bidaia-kronika 
 Santiago oinez (2000, Elkar)
 Biziaren bazterrean (1992, Maiatz)
 Euskal Herrian bizikletari (1989, Maiatz)

 Biografia 
 Pierre Narbaitz. Antologia (2010, Euskaltzaleen Biltzarra)Liburua EKEren webgunean.

 Erreferentziak 

 Ikus, gainera 
 Piarres Narbaitz

 Kanpo estekak 
  Piarres Aintziart literaturaren zubitegian
  Idazleak.org EIEren webgunea.
  Amets Arzallusen elkarrizketa 2006an Argian.

Kategoria:Euskal idazleak
Kategoria:Nafarroa Behereko idazleak
Kategoria:Heletarrak